CELEX: 32020D1468
Language: ga
Date: 2020-10-12 00:00:00
Title: Cinneadh (AE) 2020/1468 ón gComhairle a glacadh de chomhthoil le hUachtarán an Choimisiúin an 12 Deireadh Fómhair 2020 lena gceaptar Comhalta den Choimisiún Eorpach

13.10.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 335/19
               
            
         CINNEADH (AE) 2020/1468 ÓN gCOMHAIRLE
         a glacadh de chomhthoil le hUachtarán an Choimisiúin
         an 12 Deireadh Fómhair 2020
         lena gceaptar Comhalta den Choimisiún Eorpach
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe an dara mír d’Airteagal 246 de,
         Ag féachaint don tuairim ó Pharlaimint na hEorpa (1),
         De bharr an mhéid seo a leanas:
         
                     (1)
                  
                  
                     An 28 Samhain 2019, ghlac an Chomhairle Eorpach Cinneadh (AE) 2019/1989 (2) lena gceaptar an Coimisiún Eorpach don tréimhse go dtí an 31 Deireadh Fómhair 2024.
                  
               
                     (2)
                  
                  
                     I litir dar dáta an 27 Lúnasa 2020, chuir Ursula VON DER LEYEN, Uachtarán an Choimisiúin, in iúl don Chomhairle go raibh Phil HOGAN tar éis éirí as a phost mar Chomhalta den Choimisiún.
                  
               
                     (3)
                  
                  
                     I gcomhréir leis an dara mír d’Airteagal 246 den Chonradh ar Fheidhmiú an Aontais Eorpaigh, déanfar folúntas a tharlóidh de bharr éirí as oifig a líonadh ar feadh a bhfuil fágtha de théarma oifige an Chomhalta le Comhalta nua den náisiúntacht chéanna.
                  
               
                     (4)
                  
                  
                     Ba cheart, dá bhrí sin, Comhalta nua den Choimisiún a cheapadh,
                  
               TAR ÉIS AN CINNEADH SEO A GHLACADH:
         
            Airteagal 1
            De chomhthoil le hUrsula VON DER LEYEN, Uachtarán an Choimisiúin, ceapann an Chomhairle Mairead MCGUINNESS mar Chomhalta den Choimisiún ar feadh a bhfuil fágtha den téarma oifige, a leanfaidh go dtí an 31 Deireadh Fómhair 2024.
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Luxembourg, 12 Deireadh Fómhair 2020.
            
               
                  Thar ceann na Comhairle
               
               
                  An tUachtarán
               
               J. BORRELL FONTELLES
            
         
         
            (1)  Tuairim an 7 Deireadh Fómhair 2020 (nár foilsíodh fós san Iris Oifigiúil).
         
            (2)  Cinneadh (AE) 2019/1989 ón gComhairle Eorpach an 28 Samhain 2019 lena gceaptar an Coimisiún Eorpach (IO L 308, 29.11.2019, lch. 100).